ค่าทางด่วนปรับขึ้น 5 บาท ส่วนใหญ่-รถมากกว่า 4 ล้อ 
อีซี่พาสลด 5 บาทด่านลอย,1 ก.ย.นี้ กทพ.ปรับขึ้นค่าทางด่วน 5 บาท 2 เส้นทาง กาญจนาภิเษก-บูรพาวิถี ด้าน ไพรินทร์ เปรยปรับค่าทางด่วน เหตุ กทพ.ทำตามสัญญาที่ทำไว้กับเอกชน พร้อมปลอบใจผู้ใช้รถ ยอมลดค่าผ่านทางด่วน 5 บาท/คัน/เที่ยว แต่เฉพาะที่ใช้บัตร อีซี่พาสที่ด่านผ่านทางฯอโศก 4 หวังแก้รถติดคอขวด หน้าด่าน พร้อมประเมิน 1 เดือนเพิ่มจุดลดราคาค่าผ่านทางด่วน,คนกรุงเจอทั้งข่าวดีและข่าวร้ายในคราวเดียวกัน เมื่อการทางพิเศษแห่งประเทศไทย (กทพ.) จะปรับเพิ่ม/ ลดค่าผ่านทางด่วน โดยผู้สื่อข่าวรายงานเมื่อวันที่ 28 ส.ค.หลังได้รับแจ้งจาก กทพ.ว่า ตั้งแต่วันที่ 1 ก.ย.2561 เป็นต้นไป กทพ.จะทำการปรับขึ้นค่าผ่านทางอีก 5 บาท สำหรับทางพิเศษ 2 สายทาง คือทางพิเศษกาญจนาภิเษก (บางพลี-สุขสวัสดิ์) และทางพิเศษบูรพาวิถี (บางนา-ชลบุรี) โดยจะมีการปรับขึ้นเฉพาะในบางด่าน รวมทั้งสิ้น 14 ด่าน ซึ่งจะมีการปรับขึ้นค่าผ่านทางทั้ง 2 ทิศทาง ทั้งฝั่งขาเข้าและขาออก,ทั้งนี้ ได้แบ่งออกเป็นทางพิเศษกาญจนาภิเษก (บางพลี-สุขสวัสดิ์) จะมีการปรับขึ้นค่าผ่านทาง รวมทั้งสิ้น 3 ด่าน ประกอบด้วย 1.ด่านบางครุ-บางเมือง เฉพาะรถมากกว่า 10 ล้อ จาก 90 บาท ปรับเป็น 95 บาท 2.ด่านบางครุ-เทพารักษ์ เฉพาะรถ 6-10 ล้อ จาก 70 บาท ปรับเป็น 75 บาท และ 3.ด่านบางครุ-บางแก้ว เฉพาะรถมากกว่า 10 ล้อ จาก 120 บาท ปรับเป็น 125 บาท,ส่วนทางพิเศษบูรพาวิถี (บางนา-ชลบุรี) จะมีการปรับขึ้นค่าผ่านทางรวมทั้งสิ้น 11 ด่าน ประกอบด้วย 1.ด่านบางนา กม.6-บางเสาธง เฉพาะรถ 6-10 ล้อ จาก 60 บาท ปรับเป็น 65 บาท 2.ด่านบางนา-กม.6-บางสมัคร รถ 4 ล้อ จาก 45 บาท ปรับเป็น 50 บาท, รถ 6-10 ล้อ จาก 95 บาท ปรับเป็น 100 บาท และรถมากกว่า 10 ล้อ จาก 145 บาท ปรับเป็น 150 บาท 3.ด่านบางนา กม.6-บางปะกง 1 เฉพาะรถมากกว่า 10 ล้อ จาก 180 บาท ปรับเป็น 185 บาท,4.ด่านบางนา กม.6-ชลบุรี เฉพาะรถมากกว่า 10 ล้อ จาก 215 บาท ปรับเป็น 220 บาท 5.ด่านวงแหวนรอบนอก (บางแก้ว)-บางสมัคร รถ 6-10 ล้อ จาก 80 บาท ปรับเป็น 85 บาท, รถมากกว่า 10 ล้อ จาก 120 บาท ปรับเป็น 125 บาท 6.ด่านวงแหวนรอบนอก (บางแก้ว)-บางปะกง 1 รถ 6-10 ล้อ จาก 100 บาท ปรับเป็น 105 บาท, รถมากกว่า 10 ล้อ จาก 155 บาท ปรับเป็น 160 บาท,7.ด่านวงแหวนรอบนอก (บางแก้ว)-ชลบุรี รถ 4 ล้อ จาก 60 บาท ปรับเป็น 65 บาท, รถ 6-10 ล้อ จาก 125 บาท ปรับเป็น 130 บาท และรถมากกว่า 10 ล้อ จาก 190 บาท ปรับเป็น 195 บาท 8.ด่านบางพลี 2-บางพลีน้อย รถ 4 ล้อ จาก 25 บาท ปรับเป็น 30 บาท, รถ 6-10 ล้อ จาก 55 บาท ปรับเป็น 60 บาท และรถมากกว่า 10 ล้อ จาก 85 บาท ปรับเป็น 90 บาท 9.ด่านบางพลี 2-บางปะกง 1 เฉพาะรถมากกว่า 10 ล้อ จาก 135 บาท ปรับเป็น 140 บาท 10.ด่านสุวรรณภูมิ 2-บางสมัคร รถ 4 ล้อ จาก 30 บาท ปรับเป็น 35 บาท, รถ 6-10 ล้อ จาก 65 บาท ปรับเป็น 70 บาท และรถมากกว่า 10 ล้อ จาก 100 บาท ปรับเป็น 105 บาท และ 11.ด่านสุวรรณภูมิ 2-ชลบุรี เฉพาะรถมากกว่า 10 ล้อ จาก 170 บาท ปรับเป็น 175 บาท,ผู้สื่อข่าวรายงานจาก กทพ.แจ้งว่า การปรับขึ้นค่าผ่านทางครั้งนี้ได้รับการพิจารณาอนุมัติจากบอร์ด กทพ.ไปเรียบร้อยแล้ว ทั้งนี้ เป็นการปรับขึ้นตามราคาดัชนีผู้บริโภคที่เปลี่ยนแปลงไป ซึ่งตามสัญญาสัมปทานกำหนดให้มีการพิจารณาทบทวนการจัดเก็บค่าผ่านทางทุก 5 ปี เมื่อครบกำหนดสัญญา โดยขณะนี้ กทพ.ได้ส่งรายละเอียดเรื่องการปรับขึ้นค่าผ่านทางเสนอให้กระทรวงคมนาคมพิจารณา เพื่อออกประกาศอัตราค่าผ่านทางพิเศษและลงประกาศในราชกิจจานุเบกษา โดยจะมีผลบังคับใช้ตั้งแต่วันที่ 1 กันยายน 61 เป็นต้นไป,ด้านนายไพรินทร์ ชูโชติถาวร รมช.คมนาคม กล่าวถึงกรณีที่ กทพ.จะปรับราคาค่าผ่านทางนั้น มองว่าหากเป็นไปตามสัญญาที่ภาครัฐทำกับเอกชน ก็ต้องปล่อยให้เป็นไปตามสัญญา เรื่องนี้จะไม่สามารถไปดำเนินการอะไรได้ เพราะในอนาคตภาครัฐต้องทำสัญญากับเอกชนอีกในหลายๆโครงการ หากไม่มีการดำเนินการตามสัญญาจะส่งผลให้การดำเนินการในอนาคตอาจมีปัญหาได้,รมช.คมนาคม กล่าวด้วยว่า นอกจากการดำเนินการตามสัญญาที่ กทพ.ทำไว้กับเอกชนแล้ว ทางภาครัฐก็ไม่นิ่งนอนใจ ได้มีนโยบายที่จะกระตุ้นให้ประชาชนที่เดินทางโดยทางด่วนหันมาใช้บัตรเก็บเงินอัตโนมัติ (อีซี่พาส) มากขึ้น ล่าสุดบอร์ด กทพ.มีมติให้ลดค่าผ่านทางกับผู้ที่ใช้บัตรอีซี่พาส ลง 5 บาท จากราคาเต็ม 50 บาท กับผู้ใช้บัตรอีซี่พาส ผ่านด่านอโศก บริเวณด่านอโศก 4 ของทางพิเศษศรีรัช (ระบบทางด่วนขั้นที่ 2) ซึ่งจะมีผลในวันที่ 1 กันยายนเป็นต้นไป และภายใน 1 เดือนทาง กทพ.จะสรุปและประเมินว่าประชาชนหันมาใช้บริการจ่ายค่าผ่านทางผ่านบัตรอีซี่พาสมากขึ้นหรือไม่ หากมากขึ้นจะเพิ่มจุดการใช้บัตรอีซี่พาส และลด 5 บาท เพิ่มขึ้น ทั้งนี้มั่นใจว่าการลดราคาผ่านการใช้บัตรจะช่วยกระตุ้นให้คนหันมาใช้มากขึ้นและลดจุดคอขวดหน้าด่านลง,สำหรับด่านอโศก 4 ทางพิเศษศรีรัช (ระบบทางด่วนขั้นที่ 2) เป็นด่านลอยฟ้า และเป็นด่านแรกที่รับปริมาณรถฝั่งขาเข้าเมือง ที่มาจากถนนมอเตอร์เวย์ พระราม 9 รามคำแหง รวมถึงรถที่มาจากทางพิเศษฉลองรัช
1 ก.ย.นี้ กทพ.ปรับขึ้นค่าทางด่วน 5 บาท 2 เส้นทาง กาญจนาภิเษก-บูรพาวิถี ด้าน ไพรินทร์ เปรยปรับค่าทางด่วน เหตุ กทพ.ทำตามสัญญาที่ทำไว้กับเอกชน
ข่าวหน้า 1,ทางด่วน,ปรับค่าทางด่วน,ขึ้นค่าทางด่วน,การทางพิเศษแห่งประเทศไทย,ข่าวทั่วไป